સુરેન્દ્રનગર જિલ્લાના વઢવાણ ગામમાં હનિફભાઇ બેલીમ નામના એક ભાઇ રહે છે. હનિફભાઇ કોઇ મોટી હસ્તી નથી પરંતું ગુજરાત સરકારના વાહનવ્યવહાર વિભાગમાં એસ.ટી બસના કન્ડકટર તરીકેની સામાન્ય નોકરી કરે છે. ઘરની પરિસ્થિતી પણ સાવ સામાન્ય. મર્યાદિત આવક અને બે દિકરા તથા એક દિકરીની જવાબદારી. આવી પરિસ્થિતીમાં પણ એમણે શરુ કરેલી એક સેવાની નાની પણ પ્રેરણાદાયી પ્રવૃતિથી પરિચિત થવા જેવુ છે.